แบงก์โน้ตส์
งานหนักหลังจากคุณพี่ ธาดา จารุกิจไพศาล
10 ส.ค. 2554

งานหนักหลังจากคุณพี่ ธาดา จารุกิจไพศาล 
มือทำธุรกิจรายย่อยรุ่นเก๋าลาออกจาก ธนาคารซีไอเอ็มบี ไทย เพื่อไปทำอาชีพเกษตรกร เพราะเบื่อคนที่ดีแต่พูด เปรียบเทียบว่าทีมลูกค้ารายย่อยของธนาคารซีไอเอ็มบีสู้ของแบงก์ทหารไทยไม่ได้ 




แบงก์ซีไอเอ็มบี ก็ไปคว้าตัวคุณพี่ ธนชัย ธนชัยอารีย์ อดีตรองกรรมการผู้จัดการ ธนาคารยูโอบีไทย เป็นรองกรรมการผู้จัดการใหญ่ ด้านบริหารช่องทางการขายและเครือข่าย และตั้ง พิมลพรรณ ติยะประเสริฐกุล เป็นผู้อำนวยการอาวุโส ด้านบัตรเครดิต 
คุณพี่ธนชัยนั้น มาดูแลงานแทนคุณธาดาทั้งหมด ทั้งดูแลทีมขายสาขาทั่วประเทศ ตลอดจนช่องทางการขายใหม่ๆ เช่น ทีมขายเคลื่อนที่ ขายผ่านฮัลโหล 
ช่วงนี้คุณพี่เค้าคงต้องพิสูจน์ฝีมือให้หนักๆ หน่อย เพราะหากทำงานไม่เข้าตา อาจจะโดนประจานในงานประชุมพนักงานทั่วประเทศ
และถ้าโดนถึงขั้นนั้นคุณพี่ธนชัยอาจจะตัดสินใจลาออกไปเป็นเกษตรกรตามคุณธาดาก็เป็นได้ ใครจะไปรู้